b'\n_START_ARTICLE_\nTapio Soivio\n_START_PARAGRAPH_\nTapio Soivio (s. 1946 Helsinki) on suomalainen kuvataiteilija ja graafikko. H\xc3\xa4n valmistui vuonna 1966 Taideteollisesta oppilaitoksesta. H\xc3\xa4n on ty\xc3\xb6skennellyt muun muassa somistajana, mainosgraafikkona ja kuvittajana. Vuodesta 1999 l\xc3\xa4htien h\xc3\xa4n on tehnyt freelancerjournalistina pilapiirroksia sanomalehtiin._NEWLINE_Tapio Soivio on tehnyt pilapiirroksia Tapio-nimimerkill\xc3\xa4 muun muassa Valkeakosken Sanomiin, Koillissanomiin, Loviisan Sanomiin, Kirkkonummen Sanomiin, Pohjolan Ty\xc3\xb6h\xc3\xb6n, Pyh\xc3\xa4jokiseutuun, Kankaanp\xc3\xa4\xc3\xa4n Seutuun ja L\xc3\xa4nsi-Uusimaahan. Soivio on julkaissut kaksi pilapiirroksia esitt\xc3\xa4vi\xc3\xa4 albumia: Ev\xc3\xa4\xc3\xa4t 2000-luvulle vuonna 2000 ja Yst\xc3\xa4v\xc3\xa4t ja kyl\xc3\xa4nmiehet vuonna 2001. Kokemuksistaan velkasaneerauksesta Soivio kirjoitti vuonna 2003 runokirjan Velkasaneeraukseen tuomitun p\xc3\xa4iv\xc3\xa4kirja - Platonin Kultaa._NEWLINE_Tapio Soivion graafisen suunnittelun t\xc3\xb6it\xc3\xa4 on ollut esill\xc3\xa4 mm. arvostetussa kansainv\xc3\xa4lisess\xc3\xa4 The Modern Publicity-julkaisussa vuosina 1973-79. Kirkniemen 4 marsalkan muistolaatta Kirkniemen kartanon puutarhassa vuodelta 1981 on my\xc3\xb6s Tapio Soivion suunnittelema. Soivio on uransa aikana suunnitellut useita logoja. H\xc3\xa4nen tunnetuin ty\xc3\xb6ns\xc3\xa4 on Suomen Itsen\xc3\xa4isyyden 60. juhlavuoden juliste "Itsen\xc3\xa4inen Suomi - Yhteinen asiamme". Maininnan arvoisia Soivion t\xc3\xb6it\xc3\xa4 ovat Lohjan seurakunnan ja Lohjan museon tunnukset sek\xc3\xa4 Suomen S\xc3\xa4\xc3\xa4ksis\xc3\xa4\xc3\xa4ti\xc3\xb6n logo, jonka Tapio Soivio suunnitteli ty\xc3\xb6toverinsa ja yst\xc3\xa4v\xc3\xa4ns\xc3\xa4 heraldikko-graafikko Juhani Veps\xc3\xa4l\xc3\xa4isen alkusuunnittelun pohjalta, t\xc3\xa4m\xc3\xa4n kuoltua tapaturmaisesti._NEWLINE_Tapio Soiviolla oli taiden\xc3\xa4yttely vuonna 1997 Helsingiss\xc3\xa4 Tulli- ja pakkahuoneella. N\xc3\xa4yttelyn nimi oli Visualisointi olemassaolosta - Platonin kultaa. Maalaukset kuvasivat olemassaolon mysteerioita. N\xc3\xa4yttely ei tavoittanut ns. suurta yleis\xc3\xb6\xc3\xa4, mutta monet teologit ja filosofiaan perehtyneet k\xc3\xa4viv\xc3\xa4t keskustelua Tapio Soivion kanssa. T\xc3\xa4m\xc3\xa4 aihe on edelleenkin Tapio Soivion ty\xc3\xb6p\xc3\xb6yd\xc3\xa4ll\xc3\xa4.'